Vi (far, mor og 2 drenge på 4 og 8 år) havde nogle dejlige dage i Anne og hendes roomies lejlighed. Anne var hurtig til at respondere på vores forespørgsel og svarede på alle efterfølgende spørgsmål hurtigt og præcist. Hun tog imod os med varme, til trods for, at vi var forsinkede ved ankomsten pga. trafik. Vi havde lejet hele lejligheden, som var smagfuldt og enkelt indrettet. De to soveværelser var fine og hyggelige med gode senge, som var redt med friskt sengetøj ved ankomsten. Stue og køkken var hyggelige og levede klart op til forestillingen om en rigtig "københavnerlejlighed". Badeværelset var lille men ordentligt og rent. Området var meget roligt og gaden var en legegade uden biler, hvilket gjorde støjniveauet fra omgivelserne meget lavt. Vesterbros mange cafeer, restauranter og butikker var alle i gåafstand. Vi kunne gå ind til Rådhuspladsen, Strøget, Kødbyen og hvad vi ellers kunne få lyst til at besøge på vores ferie i København. Herudover var der masser af muligheder i forhold til offentlig transport, hvilket vi også gjorde brug af, når benene blev for trætte. Vi havde en rigtig god oplevelse i Annes lejlighed og kommer meget gerne igen.